Rikunarita-ORG/Wikinium huggingface dataset:
# Vénézuéla

**República Bolivariana de VenezuelaRépublyique Bolivarienne d'Vénézuéla**|

|  |  |
| --- | --- |
|  (en détail) |  (pus grand) |

 |
|  |
| Langue officielle | Espangno |
| Capitale | Caracas |
| Chef d'êtat | Delcy Rodríguez |
| Monnaie | Bolívar vénézuélien |
| Zone dé l'heuthe | UTC-4h |
| Antienne | Gloria al bravo pueblo |
| Fête nâtionnale | 5 Juilet |
| Întèrnet TLD | .ve |
| Code à phôner | +58 |

L' **Vénézuéla** est un pays en Améthique du Sud.
# Mâchouaile

* Cotentinais : la **gannache**, le **mâqùet Guernésiais : **machouaire(s)**, **maiselles Jèrriais : **mâchouaile**,**mâchouaithes**

Eune mâchouaile d'eune pèrsonne
Les **mâchouailes** sont des structuthes tchi peuvent ouvri et freunmer la bouoche d'un annima. I' peuvent gaffer, tcheindre ou mâtchi.

Dans les bêtes à héthèque, les mâchouailes sont d's os ou cartilage: eune mâchouaile dé haut et ieune dé bas.

Dans les bêtes dites Arthropoda les mâchouailes sont opposées à côté.

|  |
| --- |
| Ch'te section est écrite en **cotentinais** |

Dauns la taête, la **gannache** est l'os sus qui sount apalaunties les dents de bas. Ch'est d'aveu lus gannache qùé l's houmes et qùiques baêtes mâquent lus mâquâle, araquent l'herbe ou byin des petites braunqùettes.
# Prînma

Des prînmaux becque à barbe
Dans la zoologie, un **prînma** ( prînma) est un mammiféthe dans les fanmil'yes des lémurs, des marmoûsieaux et des grands marmoûsieaux (dans tchi qu'nou trouve étout les pèrsonnes).

Lé mot *prînma* veint du Latîn *primas* tchi veurt dithe "iun des preunmièrs, nobl'ye, excellent". Ch'est en tchi, nou réalisit qu'les marmoûsieaux 'taient appathentés ès gens et ouaithe qu'nou-s'ait r'nonchi eune întèrprétâtion sîmplyistique d'la criâtion, nou donnait acouo pus d'valeu ès gens.

Les prînmaux ont des pônchets – lus anchêtres êvoluîtent dans les bouais et des mains gaff'rêsses 'taient nécessaithes pouor grîmper.

#### Les fanmil'yes des prînmaux d'achteu

* Prînmaux
	+ **Strepsirrhini**: mié-sînmiens (non-tarsièrs)
		- Lemuriformes
			* Cheirogaleoidea
				+ Fanmil'ye Cheirogaleidae: p'tits lémurs
			* Lemuroidea: lémurs
				+ Fanmil'ye Lemuridae:
				+ Fanmil'ye Lepilemuridae:
				+ Fanmil'ye Indriidae:
		- Chiromyiformes
			* Fanmil'ye Daubentoniidae: Aye-aye (lémur à long dé / long-dé)
		- Lorisiformes
			* Fanmil'ye Lorisidae: loris, pottos
			* Fanmil'ye Galagidae: galagos
	+ **Haplorrhini**: tarsièrs et marmoûsieaux
		- Tarsiiformes: mié-sînmiens (tarsièrs)
			* Fanmil'ye Tarsiidae: tarsièrs
		- Simiiformes
			* Platyrrhini: marmoûsieaux du Nouvieau Monde
				+ Fanmil'ye Cebidae: p'tits marmoûsieaux, tamathîns, capuchîns
				+ Fanmil'ye Aotidae:
				+ Fanmil'ye Pitheciidae: titis, sakis, uakaris
				+ Fanmil'ye Atelidae:
			* Catarrhini
				+ Cercopithecoidea
					- Fanmil'ye Cercopithecidae: marmoûsieaux du Vièr Monde
				+ Hominoidea
					- Fanmil'ye Hylobatidae: marmoûsieaux à longs bras / gibbons / gibbeurs,
					- Fanmil'ye Hominidae: grands marmoûsieaux
# Lion

* Cotentinais : **lioun Jèrriais : **lion** ( lion)
* Guernésiais : **lliaon Serkyee : **lyõ**

Lé **lion** (en Latîn: *Panthera leo*) est un mammiféthe mangeux d'viande d'la fanmil'ye des f'lîns. Ch'est lé deuxième pus grand des f'lîns - ch'est l'tigre tch'est pus grand.

## Géographie

Où'est qu'i' d'meuthent, les lions
Dans les touos vièrs temps, les lions soulaient d'meuther en Ûrope, en Âsie et en Afrique, mais d'pis lé deuxième siècl'ye auprès l'Christ il' ont dispathu d'l'Ûrope et i' n'y'en a d'aut' hardi en Âsie nitout, sèl'ment dans l'Nord-Vouêt d'l'Înde. I' d'meuthent acouo dans des grandes parties d'l'Afrique mais i' sont m'nichis là étout.

## Caractéristiques

Les lions sont pustôt couleu d'sablion, mais y'en a tchi sont bliancs mais ch'est d'tchi rare. Les mâles dé lion ont eune crîngne tchi peut êt' néthâtre - les lionnes n'ont pon d'crîngne. Les lions d'meuthent dé couôteunme dans un troupé: un lion, ou un lion et ses fréthes, et des lionnes et lus p'tits lions. Y'a des lions à lus touos seurs étout tch'ont à attriotchi des lionnes pouor faithe un troupé.

Les lions pâssent eune grande partie d'la journée à lus spalmer - i' sont piêssants mais i' n'couothent pon bein quédaine, et chassent pustôt les vielles bêtes ou les malades. En troupieaux, il' entouothent un troupé d'bêtes (chèrs Afritchains, zèbres, couochons Afritchains, buffl'yes) et gaffent des cheins tchi sont pannitchis dans la goule des lions à l'entou.

## Sŷmbolisme

L'êtchusson Rouoya Britannique a mouontré un tas d'lions avaû l's années
Lé lion est l'rouai des bêtes et a 'té fait sèrvi coumme sŷmbole dé rouoyaumes dépis les vièrs temps. Ch'est un sŷmbole dé protection en Chinne ouaithe qu'les lions n'aient janmais d'meuthé là d'pis l'arrivée des gens là.

## Ditons

* fort coumme un lion
* mârri coumme un lion
# Ûrope

L'Ûrope veue d'l'espace
L' **Ûrope** ( Ûrope; Guernésiais : **Urope**) est un continnent. Autrément oulle est considéthée eune partie d'un continnent Ûrâsien (Ûrope et Âsie ensembl'ye).

S'lon la couôteunme, l'Ûrope s'êtrueûle jusqu'ès montangnes Ourales et ès montangnes Caucases, mais touos l's ièrs n'vaient pon d'eune sorte sus la tchestchion où'est qu'est la frontchiéthe d'l'Ûrope vèrs l'Êst.

Les jouaingnants du continnent sont par l'Sud la Turtchie (la partie en Âsie), la Méditèrrannée, par l'Vouêt l'Atlantique et par l'Nord l'ochéan Arctique.

Duthant la Fraide Dgèrre (1945-1989) lé continnent fut dîvisé politiquement entré l'Ûrope du Vouêt et l'Ûrope dé l'Êst (souos la dominnâtion d'régînmes commeunistes). D'pis la tchête d'la Muthâle d'Bèrlîn et la dêbouêqu'thie du Ridgeau d'Fé, les pays du Vouêt et d'l'Êst du continnent sont pustôt rappréchis politiquement, socialement et êconomiquement.

## Pays

* Albannie
* Allemangne
* Andorre
* Aur'gny
* Autriche
* Bêlarus
* Belgique
* Bosnie
* Bulgarie
* Croatie
* Dannemar
* Dgèrnésy
* Espangne
* Estonnie
* Fînlande
* France
* Grêce
* Hèrme
* Hongrie
* Irlande
* Islande
* Italie
* Jèrri
* Lettonnie
* Liechtenstein
* Lithuanie
* Luxembourg
* Macédouaine du Nord
* Malte
* Île dé Man
* Moldova
* Monaco
* Nièrmont
* Norouague
* Pays Bas
* Polongne
* Portûnga
* Roumanie
* Rouoyaume Unni
* Russie
* Saint Mathîn
* Sèr
* Sèrbie
* Slovaquie
* Slovénie
* Suède
* Suisse
* Tchéquie
* Turtchie
* Vatican
* Ukraîne

## Géographie

L'Mont Elbrus est la pus haute montangne d'Ûrope
### Montangnes

* Blianc Mont
* Elbrus
* Alpes

### Riviéthes

* Danube
* Volga
* Riviéthe Don
* Seine
* Riviéthe dé Londres

### Grandes mathes

* Ladoga (la pus grande en Ûrope)
* Balaton
* Génève
* Onega
* Loch Ness
* Ohrid
* Garda
* Maggiore

## Viyiz étout

* Ûrope du Mitan
* Unnion Ûropéenne